祖餞三山趙茂實二首  其一
作者：程公許
朝代：宋

paragraphs: 煌煌洛陽城，衢術萬國通。
車塵日交騖，襟期那易同。
目成者誰歟，言笑春怡融。
我自商聲歌，君亦手絲桐。
西風忽以厲，高情逐雲鴻。
輟筆金鑾坡，一麾滄海東。
補過要汲直，草詔須陸公。
盈庭愕相顧，蹇蹇胡不容。
君去我獨留，我闕誰與攻。
况復狗尾續，羞顔蓮炬紅。